សាកលវិទ្យាល័យមហាសារខាម

សាកលវិទ្យាល័យមហាសារខាម ឬ សាកលវិទ្យល័យមហាសារ៉ាខាម (ភាសាថៃៈ มหาวิทยาลัยมหาสารคาม; ភាសាអង់គ្លេសៈ Mahasarakham University) មានទីតាំងនៅខេត្តមហាសារខាម មានចំងាយ 470 Km ពីទីក្រុងបាងកក។ កាលពីមុនជាសាកលវិទ្យល័យមហាសារខាមជាសាខារបស់សាកលវិទ្យាល័យស៊ីណៈគ្រិន្ទវិរ៉ូត វាបានអភិវឌ្ឍន៍ខ្លួនជា សាកលវិទ្យាល័យមហាសារខាម កាលពីថ្ងៃទី 9 ធ្នូ 1994។ ព្រះបាទសម្តេចភូមិផុនអាឌុលយ៉ាដេត បានចុះព្រហស្ថលេខានៅក្នុងព្រះរាជបញ្ញត្តិរបស់សាកលវិទ្យាល័យ ថាសាកលវិទ្យាល័យមហាសារខាម ជាសាកលវិទ្យាល័យរបស់រដ្ឋទី 22 នៃប្រទេសថៃ។ ប្រវត្តិ កាលពីឆ្នាំ 1968 សាកលវិទ្យាល័យមហាសារខាម គឺជាវិទ្យាល័យអប់រំ បន្ទាប់មកបានក្លាយមកជាសាកលវិទ្យាល័យស៊ីណៈគ្រិន្ទវិរ៉ូត សាខាមហាសារខាម កាលពីថ្ងៃទី 29 មិថុនា 1974។ ក្រោយមកបានអភិវឌ្ឍន៍ខ្លួនទៅជា “សាកលវិទ្យាល័យមហាសារខាម”។ កាលពីថ្ងៃទី 9 ធ្នូ 1994 ព្រះបាទសម្តេចភូមិផុនអាឌុលយ៉ាដេត បានចុះព្រះហស្ថលេខាក្នុងព្រះរាជបញ្ញតិប្រកាសថា សាកលវិទ្យាល័យមហាសារខាម ជាសាកលវិទ្យាល័យរដ្ឋទី 22 នៃប្រទេសថៃ។ ទីតាំងដើមរបស់សាកលវិទ្យាល័យនៅផ្លូវនគរសុវណ្ណ ឃុំតៈឡាត ស្រុកមឿង ខេត្តមហាសារខាម មានផ្ទៃដីចំនួន 31.52 ហិចតា បន្ទាប់មកបានទិញបន្ថែមនៅឆ្នាំ 2005 ចំនួន 58.88 ហិចតា។ នៅឆ្នាំ ១៩៩៨ បានពង្រីកមកទីតាំងថ្មីនៅ ឃុំខាមរៀង ស្រុកក័នថៈរៈវិឆ័យ ខេត្តមហាសារខាម មានផ្ទៃដីចំនួន 208 ហិចតា មានចម្ងាយ 7 Km ពីទីតាំងចាស់។ សាកលវិទ្យាល័យមហាសារខាមមាននិស្សិតទាំងអស់ចំនួន 45,681 នាក់ (ឆ្នាំ2013) និងមាន 20 មហាវិទ្យាល័យ។ ស្លាកសញ្ញាប្រចាំសាកលវិទ្យាល័យ left|thumb|150x150px|ស្លាកសញ្ញាប្រចាំសាកលវិទ្យាល័យ ព្រះធាតុណាឌូនៈ គុណធម៌ អំពើល្អ ខ្សែសីម៉ាព័ទ្ធជុំវិញៈ គតិបណ្ឌិត ពន្លឺរង្សីៈ ភាពរីកចម្រើន ក្បាច់ៈ គតិបណ្ឌិត និងមរតកវប្បធម៌ឦសាន សរុបៈ ការរីកចម្រើនរុងរឿងដែលមានឥទ្ធិពលមកពីចំណេះដឹង និងវប្បធម៌ គួបផ្សំជាមួយនឹងគំនិតច្នៃប្រឌិតរបស់ភូមិភាគឦសាន។ ពាក្យស្លោកសាកលវិទ្យាល័យ "พหูนํ ปณฺฑิโต ชีเว" (ផៈហូណាំ បៈណៈធិតូ ឈីវេ) មានន័យថា អ្នកមានប្រាជ្ញាជាទីពឹងរបស់មហាជន។ ផ្កាប្រចាំសាកលវិទ្យាល័យៈ ផ្ការាជព្រឹក្ស ឬ ផ្កាលឿងរាជ ពណ៌ប្រចាំសាកលវិទ្យាល័យៈ ពណ៌លឿង និង ប្រផេះ ពណ៌លឿងៈ មានន័យថា ការរីកចម្រើនរុងរឿង ភាពស្រស់ស្អាត ភាពសំបូរហូរហៀរ ពណ៌ប្រផេះ មានន័យថា គំនិត ឬប្រាជា្ញ ចំនួនមហាវិទ្យាល័យ និងវិទ្យាស្ថានផ្សេងៗ បច្ចុប្បន្ន សាកលវិទ្យាល័យមហាសារខាម មានមហាវិទ្យាល័យ ចំនួយ 17 វិទ្យាល័យ ចំនួន 2 និងវិទ្យាស្ថានស្រាវជ្រាវ ចំនួន 2 ដែលបាន និងកំពុងបើកដំណើរការបង្រៀន មហាវិទ្យាល័យ មនុស្សសាស្រ្ត និងសង្គមសាស្រ្ត មហាវិទ្យាល័យមនុស្សសាស្រ្ត និងសង្គមសាស្រ្ត មហាវិទ្យាល័យអប់រំ មហាវិទ្យាល័យគណនេយ្យ និងគ្រប់គ្រង មហាវិទ្យាល័យវិចិត្រសិល្បៈ មហាវិទ្យាល័យគ្រប់គ្រងទេសចរណ៍ និងសណ្ឋាគារ មហាវិទ្យាល័យវិទ្យាសាស្ត្រវប្បធម៌ មហាវិទ្យាល័យនិតិសាស្រ្ត វិទ្យាសាស្ត្រ និងទិចណូឡូជី មហាវិទ្យាល័យវិទ្យាសាស្រ្ត មហាវិទ្យាល័យវិស្វកម្ម មហាវិទ្យាល័យស្ថាបត្យកម្ម រៀបចំដែនដី និងនគររូបនីយកម្ម មហាវិទ្យាល័យពត៌មានវិទ្យា មហាវិទ្យាល័យទិចណូឡូជី វិទ្យាសាស្រ្តសុខភាព មហាវិទ្យាល័យឱសថសាស្រ្ត មហាវិទ្យាល័យវេជ្ជសាស្ត្រ មហាវិទ្យាល័យគិលានុបដ្ឋាក មហាវិទ្យាល័យសុខភាពសាធារណៈ មហាវិទ្យាល័យវិទ្យាសាស្រ្តសត្វ វិទ្យាល័យ វិទ្យាល័យតូរ្យតន្រ្តី វិទ្យាល័យនយោបាយ និងការគ្រប់គ្រង វិទ្យាស្ថាន វិទ្យាស្ថានស្រាវជ្រាវវិល័យរុក្ខវេទ វិទ្យាស្ថានស្រាវជ្រាវសិល្បៈ និងវប្បធម៌ឦសាន ឯកសារយោង គេហទំព័រសាកលវិទ្យាល័យមហាសារខាម